Pawen y Mwnci

Stori arswyd fer gan yr awdur o Loegr W. W. Jacobs yw Pawen y Mwnci neu The Monkey's Paw yn y Saesneg wreiddiol. Yn y stori, rhoddir tri dymuniad i berchennog Pawen y Mwnci, ond mae'r dymuniadau'n dod â phris enfawr am ymyrryd â thynged. Yng Nghymru, mae'r stori yn fwyaf adnabyddus fel drama fer Gymraeg o waith John Ellis Williams, a barodd ddychryn chwareus i sawl cynulleidfa, dros y blynyddoedd. Cyhoeddwyd y ddrama Gymraeg gan Wasg Samuel French yn Llundain fel rhan o'u cyfres y Welsh Drama Series.